cyanic-selkie/wikianc huggingface dataset:
জীবনানন্দ দাশ
কাব্যগ্রন্থ
thumb|200px|[[পূর্ণেন্দু পত্রী অঙ্কিত জীবনানন্দ দাশের শ্রেষ্ঠ কবিতা গ্রন্থের প্রচ্ছদ]] জীবনানন্দের কাব্যগ্রন্থসমূহের প্রকাশকাল সম্পর্কে বিশেষভাবে প্রণিধানযোগ্য যে, কয়েকটি কাব্যগ্রন্থের একাধিক পরিবর্ধিত সংস্করণ প্রকাশিত হয়েছিল। নিচে কেবল প্রথম প্রকাশনার বৎসর উল্লিখিত। তার প্রথম কাব্যগ্রন্থ ঝরা পালক প্রকাশিত হয়েছিল ১৯২৭ খ্রিষ্টাব্দে। এর দীর্ঘ কাল পর ১৯৩৬-এ প্রকাশিত হয় তার দ্বিতীয় কাব্যগ্রন্থ ধূসর পাণ্ডুলিপি। ইত্যবসরে কবির মনোজগতে যেমন পরিবর্তন হয়েছে তেমনি রচনাকৌশলও অর্জন করেছে সংহতি এবং পরিপক্বতা। তার তৃতীয় কাব্যগ্রন্থ বনলতা সেন প্রকাশিত হয় ১৯৪২-এ। এটি "কবিতাভবন সংস্করণ" নামে অভিহিত। সিগনেট প্রেস বনলতা সেন প্রকাশ করে ১৯৫২-তে। বনলতা সেন কাব্যগ্রন্থের কবিতাসমূহ সহ পরবর্তী কবিতাগ্রন্থ মহাপৃথিবী ১৯৪৪-এ প্রকাশিত। জীবনানন্দর জীবদ্দশায় সর্বশেষ প্রকাশিত গ্রন্থ সাতটি তারার তিমির (১৯৪৮)। ১৯৫৪ খ্রিষ্টাব্দে মৃত্যুর কিছু আগে প্রকাশিত হয় জীবনানন্দ দাশের শ্রেষ্ঠ কবিতা। কবির মৃত্যু-পরবর্তী প্রকাশিত গ্রন্থসমূহ হলো ১৯৫৭-তে প্রকাশিত রূপসী বাংলা এবং ১৯৬১-তে প্রকাশিত বেলা অবেলা কালবেলা। জীবনানন্দ দাশ রূপসী বাংলা'র পাণ্ডুলিপি তৈরি করে থাকলেও জীবদ্দশায় এর প্রকাশের উদ্যোগ নেননি। তিনি গ্রন্থটির প্রচ্ছদ নাম নির্ধারণ করেছিলেন বাংলার ত্রস্ত নীলিমা। ১৯৫৭ খ্রিষ্টাব্দে প্রকাশকালে এর নামকরণ করা হয় "রূপসী বাংলা।" তার অগ্রন্থিত কবিতাবলি নিয়ে প্রকাশিত কবিতা সংকলনগুলো হলো:  সুদর্শনা (১৯৭৩), আলো পৃথিবী (১৯৮১), মনোবিহঙ্গম, হে প্রেম, তোমারে ভেবে ভেবে (১৯৯৮), অপ্রকাশিত একান্ন (১৯৯৯) এবং আবছায়া (২০০৪)।
কবির প্রকাশিত-অপ্রকাশিত গ্রন্থিত-অগ্রন্থিত সকল কবিতার আঁকড় দেবীপ্রসাদ বন্দ্যোপাধ্যায় সম্পাদিত জীবনানন্দ দাশের কাব্যসংগ্রহ সর্বপ্রথম প্রকাশিত হয় ১৯৯৩ খ্রিষ্টাব্দে। অব্যবহিত পরে গ্রন্থিত-অগ্রন্থিত সকল কবিতার পরিবর্ধিত সংস্করণ প্রকাশিত হয় ১৯৯৪ খ্রিষ্টাব্দে আবদুল মান্নান সৈয়দের উদ্যোগে। পরবর্তী কালে আবিষ্কৃত আরো কবিতা অন্তর্ভুক্ত করে ক্ষেত্র গুপ্ত ২০০১-এ প্রকাশ করেন জীবনানন্দ দাশের কাব্য সমগ্র। ২০০৫ খ্রিষ্টাব্দে ভূমেন্দ্র গুহ প্রতিক্ষণ প্রকাশনী থেকে প্রকাশ করেন জীবনানন্দ দাশের প্রকাশিত-অপ্রকাশিত-গ্রন্থিত-অগ্রন্থিত সকল কবিতার আঁকড় গ্রন্থ পাণ্ডুলিপির কবিতা (১৪ খন্ড)।
গল্পগ্রন্থ ও উপন্যাস
জীবনানন্দ দাশের মৃত্যুর পর আবিষ্কৃত হয় অজস্র গল্প ও উপন্যাস। এগুলোর প্রথম সংকলন জীবনানন্দ দাশের গল্প (১৯৭২, সম্পাদনা : সুকুমার ঘোষ ও সুবিনয় মুস্তাফী)। বেশ কিছুকাল পর প্রকাশিত হয় জীবনানন্দ দাশের শ্রেষ্ঠ গল্প (১৯৮৯, সম্পাদনা: আবদুল মান্নান সৈয়দ।
প্রকাশিত ১৪টি উপন্যাস হলো : মাল্যবান (১৯৭৩), সুতীর্থ (১৯৭৭), চারজন (২০০৪ : সম্পাদক : ভূমেন্দ্র গুহ ও ফয়সাল শাহরিয়ার)।
প্রবন্ধ
মূলত কবি হলেও সাহিত্যের অধ্যাপক কবি জীবনানন্দ দাশ জীবৎকালে কিছু প্রবন্ধ-নিবন্ধ রচনা ও প্রকাশ করেছিলেন। ওগুলো প্রকাশিত হয় বিভিন্ন পত্র-পত্রিকায়। এর একটি অংশ নিয়ে কবিতার কথা প্রবন্ধগ্রন্থটি প্রকাশিত হয় ১৯৫৫ খ্রিষ্টাব্দে। বাকি প্রবন্ধ-নিবন্ধগুলো দীর্ঘকাল অপ্রকাশিত ছিল। ১৯৯০ খ্রিষ্টাব্দে সর্বপ্রথম জীবনানন্দের প্রকাশিত-অপ্রকাশিত-গ্রন্থিত-অগ্রন্থিত সকল প্রবন্ধ এক মলাটে আবদ্ধ করে প্রকাশিত হয় জীবনানন্দ দাশের প্রবন্ধ সমগ্র। ১৯৯৯ খ্রিষ্টাব্দে জীবনানন্দ দাশের জন্ম শতবর্ষে আরো কিছু প্রবন্ধ-নিবন্ধ আবিষ্কৃত হলে প্রকাশিত হয় জীবনানন্দ দাশের অগ্রন্থিত প্রবন্ধ সমগ্র।
পত্র
দীপেনকুমার রায়-এর উদ্যোগে ও সম্পাদনায় জীবনানন্দ দাশের পত্রাবলী প্রকাশিত হয় বাংলা ১৩৮৫ সনে। পরবর্তী কালে আবদুল মান্নান সৈয়দ জীবনানন্দ দাশের পত্রাবলী প্রকাশ করেন ১৯৮৬ খ্রিষ্টাব্দে। ১০১টি চিঠির সংকলন জীবনানন্দ দাশের চিঠিপত্র প্রকাশিত হয় ২০১৪ খ্রিষ্টাব্দে।
লিট্যারেরি নোটস
১৯২৫ খ্রিষ্টাব্দ থেকে বাঁধানো এক্সারসাইজ খাতায় ধারাবাহিকভাবে কিছু টুকরো-টাকরা কথা, টীকা-টিপ্পনী লিখতে শুরু করেছিলেন যা তিনি লিট্যারেরি নোটস নামে চিহ্নিত করেছিলেন। ৫৬টি বাঁধানো এক্সারসাইজ খাতায় লেখা, তারিখ ধরে লেখা। উদ্ধারকৃত পাণ্ডুলিপি সমগ্র কলকাতার জাতীয় গ্রন্থাগারে সংরক্ষিত থাকলেও দিনলিপির খাতাগুলো জীবনানন্দ-গবেষক ভূমেন্দ্র গুহের কাছে সংরক্ষিত ছিল ভূমেন্দ্রের মৃত্যুর আগ পর্যন্ত। লিট্যারেরি নোটস-এর খাতাগুলোর পৃষ্ঠা সংখ্যা ৪,২৭২ এবং শব্দ সংখ্যা ৬,৬২,১৬০-এর আশপাশে।
দিনলিপি প্রায় ধাঁধার মতো, পাঠোদ্ধারের প্রধান সমস্যা হল প্রায়শ ক্ষুদ্রায়তন অনুচ্ছেদে অসম্পূর্ণ বাক্যে লেখা, কখনও ব্যবহার করেছেন সংকেত। প্রায়ই ব্যবহার করেছেন 1 সংখ্যাটি যেমন— ১৪ আগস্ট ১৯৩১-এর পাতায় লেখা নিচে উদ্ধৃত অনুচ্ছেদটিতে : “A wonder: How 1 ashtmatic Achin & others of 1 type with apparently less means & planks than me stand where they stand”। লিখতে গিয়ে কবি the লিখতে 1 ব্যবহার করেছেন সময় বাঁচানোর স্বার্থে। এ রকম আরও বোঝা যায় : Wd = would; Sh/shd = should; Acc = According; Re = Regarding, ?= because ইত্যাদি। তাতে পঠন সহজতর হলেও অর্থনির্মলতা খুব একটি বৃদ্ধি পায়না। নিছকই নিজের জন্য দিনলিপির খাতায় কিছু টীকা-টিপ্পনী লিখেছিলেন জীবনানন্দ, প্রকাশের জন্য নয়।
পুরস্কার ও স্বীকৃতি
নিখিলবঙ্গ রবীন্দ্রসাহিত্য সম্মেলন ১৯৫২ খ্রিষ্টাব্দে পরিবর্ধিত সিগনেট সংস্করণ বনলতা সেন কাব্যগ্রন্থটি বাংলা ১৩৫৯-এর শ্রেষ্ঠ কাব্যগ্রন্থ বিবেচনায় পুরস্কৃত করা হয়। কবির মৃত্যুর পর ১৯৫৫ খ্রিষ্টাব্দে ফেব্রুয়ারি মাসে জীবনানন্দ দাশের শ্রেষ্ঠ কবিতা (১৯৫৪) সাহিত্য অকাদেমি পুরস্কার লাভ করে।
জীবনানন্দ দাশকে নিয়ে লেখা বইসমূহ
অনন্য জীবনানন্দ: ক্লিনটন বি সিলি
মানুষ জীবনানন্দ: লাবন্য দাশ
একজন কমলালেবু: শাহাদুজ্জামান
আলেখ্য জীবনানন্দ: ভূমেন্দ্র গুহ
জীবনানন্দ: সঞ্জয় ভট্টাচার্য
জীবনানন্দ ও তার কাল: হরিশংকর জলদাস
কবি জীবনানন্দ দাশ: সঞ্জয় ভট্টাচার্য
একজন নির্জনতম: রিয়াজ ফাহমী
জীবনানন্দ দাশ : জন্মশতবার্ষিক স্মারকগ্রন্ধ : আবদুল মান্নান সৈয়দ
শুদ্ধতম কবি : জীবনানন্দ দাশের কাব্য আলোচনা: আবদুল মান্নান সৈয়দ
জীবনানন্দ দাশ : বিকাশ প্রতিষ্ঠার ইতিবৃত্ত: দেবীপ্রসাদ বন্দ্যোপাধ্যায়
জীবনানন্দের স্মৃতি ও উত্তরাধিকার
বরিশাল ব্রজমোহন কলেজ এর একটা ছাত্রাবাস এর নাম কবি জীবনানন্দ ছাত্রাবাস
বিদেহ রাজ্য
বিদেহ রাজ্য বা মিথিলা  বা তিরাভুক্তি হল প্রাচীন ভারতীয় রাজত্ব যা শেষের দিকে বৈদিক ভারতে ,  এবং রাজা জনক (আনুমানিক ৮ম-৭ম শতাব্দী খ্রিস্টপূর্বাব্দ) এর অধীনে প্রসিদ্ধ হয়ে উঠেছিল।
প্রাচীন রাজ্যের ভূখণ্ডটি ভারতীয় উপমহাদেশের উত্তর অংশে মিথিলা অঞ্চলে অবস্থিত, যা বর্তমানে ভারতের উত্তর-পূর্ব বিহার এবং নেপালের পূর্বাঞ্চলীয় তরাই।
ইতিহাস
বৈদিক যুগের শেষের দিকে (আনুমানিক ৯০০ - ৫০০ খ্রিস্টপূর্বাব্দ), কুরু ও পাঞ্চাল সহ বিদেহ প্রাচীন ভারতের অন্যতম প্রধান রাজনৈতিক ও সাংস্কৃতিক কেন্দ্র হয়ে ওঠে। পরবর্তী বৈদিক সাহিত্য যেমন ব্রাহ্মণ এবং বৃহদারণ্যক উপনিষদ উভয়ই জনককে উল্লেখ করেছে, বিদেহের একজন মহান দার্শনিক-রাজা, এবং বৈদিক সংস্কৃতি ও দর্শনের পৃষ্ঠপোষকতার জন্য বিখ্যাত, এবং যার দরবার ছিল ঋষিদের জন্য বুদ্ধিবৃত্তিক কেন্দ্র যেমন যাজ্ঞবল্ক্য। ভারতীয় ইতিহাসবিদ হেম চন্দ্র রায়চৌধুরী ৮ম থেকে ৭ম শতাব্দী খ্রিস্টপূর্বাব্দ পরিসরের পরামর্শ দিয়েছেন, যেখানে ভারতবিদ মাইকেল উইটজেল বিদেহের ব্রাহ্মণ ও উপনিষদের রচনাকালের জন্য ৭৫০ থেকে ৫০০ খ্রিস্টপূর্বাব্দ প্রস্তাব করেন।  বৈদিক যুগের শেষের দিকে আইতারেয়িনদের বৈদিক দর্শন সম্ভবত বিদেহ এবং অন্যান্য বৃত্তি কেন্দ্রে চলে আসে।
হিন্দু সাহিত্যে প্রায়ই বিদেহের অঞ্চল ও সংস্কৃতির উল্লেখ পাওয়া যায়। গ্রন্থগুলিতে রাজবংশের ধারণা এবং সন্ন্যাসী দার্শনিক-রাজাদের ঐতিহ্যের কথা উল্লেখ করা হয়েছে, উদাহরণ স্বরূপ নমি (বা কিছু গ্রন্থে নিমি), জনক এবং অন্যান্য রাজা। তাদের গল্পগুলি প্রাচীন টিকে থাকা হিন্দু, বৌদ্ধ ও জৈন গ্রন্থে পাওয়া যায়, যা থেকে বোঝা যায় যে বুদ্ধের জন্মের আগে রাজাদের ত্যাগ সম্মানিত ঐতিহ্য ছিল, এবং এই প্রথাটি বিদেহ ব্যতীত অন্যান্য অঞ্চলে যেমন পাঞ্চাল, কলিঙ্গ ও গান্ধারে ব্যাপকভাবে গৃহীত হয়েছিল। বিদেহের রাজা নিমি বা নমি জৈনধর্মে চব্বিশজন তীর্থংকের ২১তম হিসাবে অন্তর্ভুক্ত (ঘনিষ্ঠ বানান নেমি, ২২তম তীর্থংকের সাথে বিভ্রান্ত হবেন না)।
বৈদিক যুগের শেষের দিকে, বিদেহ সম্ভবত বৃজি জোটের অংশ হয়ে ওঠে এবং পরবর্তীকালে মগধ  সাম্রাজ্যে অন্তর্ভুক্ত হয়। ভারতীয় মহাকাব্য, মহাভারত ও রামায়ণেও বিদেহ রাজ্যের উল্লেখ আছে। রামায়ণে, সীতা হলেন বিদেহের রাজকন্যা,  যিনি কোশল ও বিদেহ রাজ্যের মধ্যে মিত্রতা তৈরি করে রামকে বিয়ে করেন। বিদেহের রাজধানী হয় জনকপুর (বর্তমান নেপালে) বলে মনে করা হয়, অথবা বলিরাজগড় (বর্তমানে মধুবনী জেলা, বিহার, ভারতে)।
"দিগম্বর উত্তরপুরাণ" পাঠ অনুসারে, মহাবীর বিদেহ রাজ্যের কুন্দপুরে জন্মগ্রহণ করেছিলেন।
শাসক
মিথিলার ৫২ জনক শাসিত বিদেহ রাজবংশ ছিল।
বিদেহ রাজবংশের পতনের এই সময়ে, বৈশালীতে বিখ্যাত লিচ্ছবি প্রজাতন্ত্রের উত্থান ঘটেছিল এবং মিথিলা অঞ্চলটি প্রায় আট শতাব্দী খ্রিস্টপূর্বাব্দে বৃজি জোটের লিচ্ছাবি গোষ্ঠীর নিয়ন্ত্রণে আসে।
উইলিয়াম রেডিস
উইলিয়াম রেডিস হলেন একজন কবি, লেখক এবং অনুবাদক। তিনি লন্ডন বিশ্ববিদ্যালয়ের স্কুল অফ ওরিয়েন্টাল এবং আফ্রিকান স্টাডিজের বাংলার একজন সিনিয়র প্রভাষক। তাঁর গবেষণা ছিলো মূলত বাংলা ভাষা ও সাহিত্য নিয়েই। তিনি রবীন্দ্রনাথ ঠাকুর এবং মাইকেল মধুসূদন দত্তের বেশ কয়েকটি বাংলা রচনা অনুবাদ করেছেন।
তিনি রবীন্দ্রনাথ ঠাকুরের "দেবতার গ্রাস" রচনাটিকে একটি অপেরা গীতিনাট্যে রূপান্তর করেছিলেন, যা Snatched by the Gods নামে সংগীত রূপে পৃরকাশ করে পরম বীর। তিনি বার্নার্ড হিউজেসের শিশু অপেরা "চিঞ্চা-চাঞ্চা-চুরু" বা "দ্য ওয়েভারস ওয়েডিং"এর জন্যেও একটি গীতিনাট্য লিখেছেন।
তিনি তাঁর সর্বশেষ দুটি বই দ্য থিয়েটার রয়্যাল (২০০৪) এবং গ্রিন, রেড, গোল্ড হতে একটি উপন্যাসের আট বিভাগ (১৯৭৪), স্ট্রাইভিংস (১৯৮০), লারিং আকাশ (১৯৮৫) এবং উপহার (২০০২) থেকে নয়টি খণ্ড প্রকাশ করেছেন। এটির প্রসঙ্গে এএন উইলসন দ্য ডেইলি টেলিগ্রাফকে অত্যাশ্চর্য বলে সম্বোধন করেছিলেন। তিনি মীরা রানী দেবী রচিত অনুবাদকৃত ঠাকুর কবিতার সংকলন, উচ্চতর উচ্চতায় উচ্চারণ করেছিলেন। এ.এন. উইলসন দ্য ডেইলি টেলিগ্রাফকে এটিকে অত্যাশ্চর্য বলে আখ্যায়িত করেছিলেন। তিনি মীরা রানী দেবী রচিত অনুবাদকৃত ঠাকুর কবিতার সংকলন, উচ্চতর উচ্চতায় উচ্চারণ করেছিলেন। তিনি মীরা রানী দেবী রচিত অনুবাদকৃত ঠাকুর কবিতার সংকলনেও ভূমিকা রেখেছিলেন।
২০০২ সালে, তিনি পি. লালের মহাভারতের চলমান ট্রান্সক্রিয়াশন থেকে নির্বাচিত তাঁর নিজস্ব পছন্দমতো ১১২টি মিথের সংকলন "ভারতের পুরাণ ও কিংবদন্তি" (৭৮৪ পৃষ্ঠা) প্রকাশ করেন। প্রধান হিন্দু পৌরাণিক কাহিনীগুলির পাশাপাশি তিনি মুসলিম, বৌদ্ধ, জৈন, সিরিয়ান খ্রিস্টান এবং উপজাতির উৎস থেকে প্রাপ্ত কিংবদন্তি এবং লোককাহিনীকে অন্তর্ভুক্ত করেছেন। প্রধান হিন্দু পৌরাণিক কাহিনীগুলির পাশাপাশি তিনি মুসলিম, বৌদ্ধ, জৈন, সিরিয়ান খ্রিস্টান এবং উপজাতির উৎস থেকে প্রাপ্ত জনশ্রুতি এবং লোককাহিনীকেও এতে অন্তর্ভুক্ত করেছেন।
তাঁর মা বেটি রেডিসও ছিলেন একজন সম্পাদক এবং অনুবাদক।
কর্মজীবন
১৯৮৮ সালে উইলিয়াম রেডিস লন্ডন বিশ্ববিদ্যালয়ের এসওএএস-এ যোগ দিয়েছিলেন বাংলায় প্রভাষক হিসাবে এবং ১৯৯৯ থেকে ২০০২ সাল পর্যন্ত সিনিয়র প্রভাষক এবং দক্ষিণ ও দক্ষিণ পূর্ব এশিয়া অধ্যয়ন বিভাগীয় প্রধান ছিলেন। এক বছরের সাব্বটিকাল ২০০২-২০০৩ এর পরে, তিনি সিনিয়র প্রভাষক হিসাবে ফিরে আসেন, গবেষণা এবং গবেষণার তদারকিতে মনোনিবেশ করেন।
উল্লেখযোগ্য প্রকাশনা
William Radice's Main Publications include:
গিরিয়ার যুদ্ধ (১৭৬৩)
গিরিয়ার দ্বিতীয় যুদ্ধ ১৭৬৩ সালে বর্তমান ভারতের পশ্চিমবঙ্গ রাজ্যের গিরিয়া নামক স্থানে বাংলার নবাব মীর কাশিম এবং ব্রিটিশ ইস্ট ইন্ডিয়া কোম্পানির মধ্যে সংঘটিত হয়। যুদ্ধে মীর কাশিমের সৈন্যদল পরাজিত হয় ।
শামসুদ্দীন মোল্লা
শামসুদ্দীন মোল্লা ছিলেন একজন বাংলাদেশি সাংবাদিক, রাজনীতিবিদ, সংসদ সদস্য, মুক্তিযুদ্ধের অন্যতম প্রধান সংগঠক ও বাংলাদেশের সংবিধান রচয়িতা কমিটির অন্যতম সদস্য।
প্রারম্ভিক জীবন
১৯৪৬ সালে কলকাতার ইসলামিয়া কলেজ (বর্তমান মৌলানা আজাদ কলেজ) থেকে স্নাতক ডিগ্রি লাভ করেন। ইসলামিয়া কলেজে তার সহপাঠী ছিলেন বাংলাদেশের প্রথম রাষ্ট্রপতি শেখ মুজিবুর রহমান। ১৯৫৪ সালে তিনি ঢাকা বিশ্ববিদ্যালয় থেকে এলএলবি পাশ করেন।
কর্ম ও রাজনৈতিক জীবন
শামসুদ্দীন কলকাতার ইসলামিয়া কলেজে পড়াকালীন সময় তিনি নিখিল বঙ্গ মুসলিম ছাত্রলীগের রাজনীতিতে জড়িয়ে পড়েন এবং সেসময় তিনি হোসেন শহীদ সোহ্‌রাওয়ার্দী ও আবুল হাশিমের সান্নিধ্যে আসেন। তিনি ১৯৫৫-১৯৫৮ সালে বৃহত্তর ফরিদপুর জেলা আওয়ামীলীগের সহ-সভাপতি হন। এরপর ১৯৬০-১৯৭১ সালে বৃহত্তর ফরিদপুর জেলা আওয়ামীলীগের সাধারণ সম্পাদক পদে দায়িত্ব পালন করেন।
ব্যক্তিগত জীবন
১৯৫০ সালে শামসুদ্দীন যোবায়দা শামসুদ্দীনের সাথে বিবাহ বন্ধনে আবদ্ধ হন। ১৯৯১ সালের ১০ই জুলাই ঢাকাস্থ বঙ্গবন্ধু শেখ মুজিবুর রহমান বিশ্ববিদ্যালয় মেডিকেল কলেজ হাসপাতালে মৃত্যুবরণ করেন।
তথ্যসূত্র
8. বাঙালির বাঁচার দাবি ৬ দফাhttps://web.archive.org/web/20190808170048/http://motopath.com.bd/%E0%A6%AC%E0%A6%BE%E0%A6%99%E0%A6%BE%E0%A6%B2%E0%A6%BF%E0%A6%B0-%E0%A6%AC%E0%A6%BE%E0%A6%81%E0%A6%9A%E0%A6%BE%E0%A6%B0-%E0%A6%A6%E0%A6%BE%E0%A6%AC%E0%A6%BF-%E0%A7%AC-%E0%A6%A6%E0%A6%AB%E0%A6%BE/
সৈয়দ মহব্বত আলী ডিগ্রী কলেজ
সৈয়দ মহব্বত আলী ডিগ্রী কলেজ বাংলাদেশের টাঙ্গাইল জেলার দেলদুয়ার উপজেলার অন্তর্গত একটি সরকারি শিক্ষাপ্রতিষ্ঠান। ১৯৮৫ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট ও ডিগ্রি পর্যায়ের ডিগ্রি প্রদান করে।
ইতিহাস
কলেজটি ১৯৮৮ সালে উচ্চ মাধ্যমিক কলেজ হিসেবে প্রতিষ্ঠিত হয়, ও ১৯৯২ সালে বি.এ(পাস) শ্রেনী খোলা হয়।  তারিখে কলেজটিকে প্রথম এমপিওভুক্ত করা হয়।
এনএক্সটি টেকওভার: ওয়ারগেমস (২০১৯)
এনএক্সটি টেকওভার: ওয়ারগেমস একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৯ সালের ২৩শে নভেম্বর তারিখে মার্কিন যুক্তরাষ্ট্রের ইলিনয়ের রোজমন্টের অলস্টেট এরিনায় অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত ২৭তম এবং ওয়ারগেমস কালানুক্রমিকের অধীনে প্রচারিত তৃতীয় অনুষ্ঠান ছিল। এই অনুষ্ঠানে প্রথমবারের মতো নারীদের ওয়ারগেমস ম্যাচ অনুষ্ঠিত হয়েছিল। অন্যদিকে, এটি একই অনুষ্ঠানে দুইটি ওয়ারগেমস ম্যাচ আয়োজিত ইতিহাসের দ্বিতীয় টেকওভার অনুষ্ঠান ছিল; একই সাথে এটি ইতিহাসের দ্বিতীয় টেকওভার অনুষ্ঠান ছিল, যেখানে এনএক্সটি চ্যাম্পিয়নশিপ ম্যাচ আয়োজন করা হয়নি (প্রথমটি ছিল ২০১৫ সালের এনএক্সটি টেকওভার: রেস্পেক্ট) এবং এটিই প্রথম টেকওভার অনুষ্ঠান যেখানে কোন চ্যাম্পিয়নশিপ ম্যাচ আয়োজিত হয়নি।
প্রাক-প্রদর্শনে একটি সহ মূল অনুষ্ঠান মিলিয়ে মোট ৫টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে টিম চিয়াম্পা (টমাসো চিয়াম্পা, কিথ লি, ডোমিনিক ডিজাকোভিচ এবং কেভিন ওয়েন্স) ওয়ারগেমস ম্যাচে দ্য আন্ডিস্পিউটেড এরাকে (এডাম কোল, ববি ফিশ, কাইল ও'রাইলি এবং রডরিক স্ট্রং) হারিয়েছে। এই অনুষ্ঠানের উদ্বোধনী ম্যাচে টিম রিপলি (রিয়া রিপলি, ক্যান্ডিস লেরে, টিগান নক্স এবং ডাকোটা কাই) প্রথমবারের মতো আয়োজিত নারীদের ওয়ারগেমস ম্যাচে টিম বেজলারকে (শেনা বেজলার, বিয়াঙ্কা বেলেয়ার, ইও শিরাই এবং কে লি রে) হারিয়েছে।
শাহ দৌরান
শাহ দৌরান বা মাওলানা শাহ দৌরান সোয়াতের একজন জঙ্গি এবং সোয়াতের তেহরিক-ই-তালিবানের প্রধান ফজলুল্লাহর (জঙ্গি নেতা) একজন সহকারী ছিলেন। তিনি ছিলেন অন্যতম ভয়ঙ্কর জঙ্গি এবং সোয়াত তালেবান প্রধান মাওলানা ফজলুল্লাহর নিকটতম সহযোগী। তিনি প্রতিপক্ষের বিরুদ্ধে তার কঠোর দৃষ্টিভঙ্গির জন্য পরিচিত ছিলেন। খাইবার পাখতুনখোয়া সরকার দৌরানের উপর এক কোটি টাকার অনুদান ঘোষণা করে।
প্রাথমিক জীবন
স্থানীয় জ্বালানি স্টেশনের চৌকিদারের ছেলে শাহ দৌরান মিঙ্গোরার নিকটবর্তী সোয়াতের কাম্বার গ্রামের বাসিন্দা ছিলেন, যেখানে তিনি একটি মাদ্রাসায় পড়তেন। দৌরান বেকারিপণ্য বিক্রি করতেন। পরে তিনি বেকারি পণ্য বিক্রি ছেড়ে দেন এবং রেডিওতে তালেবানদের বিরোধিতাকারী লোকদের হুমকি দিয়ে সরকারের আদেশকে চ্যালেঞ্জ করতে শুরু করেন।
তেহরিক-ই-নাফাজ-ই-শরিয়ত-ই-মোহাম্মদি
তিনি ২০০৭ সালে তালেবান দলে যোগ দেন এবং শীঘ্রই এর শুরা (পরামর্শদাতা সংস্থা) এর গুরুত্বপূর্ণ সদস্য হন। তার নেতা মাওলানা ফজলুল্লাহ সোয়াতের একটি শীর্ষস্থানীয় এফএম রেডিও চ্যানেলে তার অনুষ্ঠান সম্প্রচার করছিলেন এবং দৌরান নিম্নমানের এফএম চ্যানেলে অনুষ্ঠান সম্প্রচার করতেন। ফজলুল্লাহর ভদ্র সুরের লোক হলেও শাহ দৌরানের এই সম্প্রচারকে কঠোর বলা হয়। তিনি বেশ কয়েকবার আফগানিস্তানে গিয়ে আফগান জিহাদে অংশ নিয়েছিলেন।
মৃত্যু
দীর্ঘ অসুস্থতার পর ২০০৯ সালের ১৭ ডিসেম্বর বাজাউরে তিনি মারা যান। একটি সূত্র জানায় যে তিনি বাজাউরের কোথাও লুকিয়ে ছিলেন, কিডনির রোগে ভুগছিলেন এবং সোয়াতে লড়াইয়ের সময় আহত হয়েছিলেন। প্রত্যন্ত উপজাতি অঞ্চলে সঠিক ওষুধের অভাবে তার অবস্থার অবনতি হয় এবং অবশেষে তিনি মারা যান। তাকে বাজাউর এজেন্সির ডামাডোলাতে সমাধিস্থ করা হয়।
সিলভার লাইন (ওয়াশিংটন মেট্রো)
সিলভার লাইন হল ওয়াশিংটন মেট্রো ব্যবস্থার একটি দ্রুতগামী গণপরিবহনের রেলপথ, যেখানে ২৮ টি পরিচালনাগত স্টেশন রয়েছে এবং অতিরিক্ত ছয়টি স্টেশনের পরীক্ষা চলছে। রেলপথটি মার্কিন যুক্তরাষ্ট্রে ভার্জিনিয়ার ফেয়ারফ্যাক্স কাউন্টি ও আর্লিংটন কাউন্টি, কলম্বিয়া জেলা এবং মেরিল্যান্ডের প্রিন্স জর্জ কাউন্টিতে অবস্থিত। সিলভার লাইন বর্তমানে ভার্জিনিয়ার উইহেল-রেস্টন ইস্ট থেকে মেরিল্যান্ডের ডাউনটাউন লার্গো পর্যন্ত চালু রয়েছে। শুধুমাত্র অরেঞ্জ লাইনের সঙ্গে পাঁচটি স্টেশন, রসলিন থেকে স্টেডিয়াম–আর্মরি পর্যন্ত অরেঞ্জ ও ব্লু লাইনের সঙ্গে তেরোটি এবং লার্গো টাউন সেন্টারে উভয় রেলপথের পূর্ব টার্মিনাস পর্যন্ত ব্লু লাইনের সাথে পাঁচটি স্টেশন ভাগাভাগি করে। সিলভার লাইন ২০১৪ সালের ২৬শে জুলাই শুধুমাত্র পাঁচটি পরিচালনাগত স্টেশন ও পরীক্ষামূলক ছয়টি স্টেশন সহযোগে পরিষেবা শুরু করেছিল।
সিলভার লাইনের ১১.৭-মাইল (১৮.৮ কিমি) অংশটি অরেঞ্জ লাইন ও সিলভার লাইনের বিভাজনের স্থান থেকে উইহেল-রেস্টন ইস্ট স্টেশনের মাঝে ভার্জিনিয়ার ফেয়ারফ্যাক্স কাউন্টিতে অবস্থিত এবং এটি ডুলেস করিডোর মেট্রোরেল প্রকল্পের ফেজ পর্যায়-১ হিসাবে নির্মিত হয়েছিল। পর্যায়-২ ওয়াশিংটন ডালেস আন্তর্জাতিক বিমানবন্দর হয়ে লাউডাউন কাউন্টির অ্যাশবার্ন পর্যন্ত রেলপথটিকে আরও ১১.৫ মাইল (১৮.৫ কিমি) প্রসারিত করে, রেলপথে ছয়টি স্টেশন যুক্ত করে। পর্যায়-২-এর নির্মাণ ২০১৪ সালে শুরু হয়েছিল; ২০২২ সালের শেষের দিকে এটির উদ্বোধনের আশা করা হচ্ছে। $৬.৮ বিলিয়ন অর্থমূল্যের প্রকল্পটি দৈর্ঘ্যের (মাইল) ভিত্তিতে ১৯৭৬ সালে শুরু হওয়া ওয়াশিংটন মেট্রোর সবচেয়ে বড় সম্প্রসারণ।
প্রেরক মানকদ
প্রেরক মানকদ (জন্ম ২৩ এপ্রিল ১৯৯৪) একজন ভারতীয় ক্রিকেটার যিনি সৌরাষ্ট্রের হয়ে খেলেন। ২৪ ফেব্রুয়ারী ২০১৬-এ তিনি ২০১৫-১৬ রঞ্জি ট্রফির ফাইনালে প্রথম-শ্রেণীর অভিষেক করেন। ২৫ ফেব্রুয়ারী ২০১৭-এ ২০১৬-১৭ বিজয় হাজারে ট্রফিতে সৌরাষ্ট্রের হয়ে তার লিস্ট এ অভিষেক হয়।
তিনি ২০১৮-১৯ বিজয় হাজারে ট্রফিতে সৌরাষ্ট্রের পক্ষে ছয় ম্যাচে ২০১২ রান সহ শীর্ষ রান স্কোরার ছিলেন। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ টুর্নামেন্টের নিলামে তাকে পাঞ্জাব কিংস কিনেছিল। আইপিএলের ২০২৩ সংস্করণে, তাকে লখনউ সুপার জায়ান্টস দ্বারা কিনে নেয়।
আবিদ হোসেন
আবিদ হোসেন (২৬ ডিসেম্বর ১৯২৬–২১ জুন ২০১২) ছিলেন একজন ভারতীয় অর্থনীতিবিদ, বেসামরিক কর্মচারী এবং কূটনীতিক। তিনি ১৯৯০ থেকে ১৯৯২ সাল পর্যন্ত মার্কিন যুক্তরাষ্ট্রে ভারতের রাষ্ট্রদূত এবং ১৯৮৫ থেকে ১৯৯০ সাল পর্যন্ত পরিকল্পনা কমিশনের সদস্য ছিলেন।
ব্যক্তিগত জীবন
হোসেন "ভারতীয় উপমহাদেশে চীন-ভারত সংঘর্ষ ও আন্তর্জাতিক রাজনীতি" এর লেখক ত্রিলোক কারকির সাথে ১৯৭৭ সালে বিবাহবন্ধনে আবদ্ধ হন। তাদের তিনজন সন্তান হল: সুহেল হাসান, বিশাকা হোসেন ও রানা হাসান। তার ভাই ইরশাদ পাঞ্জাতন হলেন একজন অভিনেতা ও মূকাভিনয় (মাইম) শিল্পী, যিনি জার্মান চলচ্চিত্রের শুহ দেস মানিতুতে অভিনয় করেছেন। ডঃ হোসেন হায়দ্রাবাদ রাজ্যের নিজ শহর হায়দ্রাবাদে বেড়ে ওঠেন, যেখানে তিনি ১৯৪২ সালে নিজাম কলেজে অধ্যয়ন করেন।
কর্মজীবন
হোসেন ১৯৯০ থেকে ১৯৯২ সাল পর্যন্ত মার্কিন যুক্তরাষ্ট্রে ভারতের রাষ্ট্রদূত হিসেবে দায়িত্ব পালন করেন। তিনি ভারতীয় প্রশাসনিক পরিষেবার সদস্য হিসাবে বাণিজ্য মন্ত্রণালয় ও ভারী শিল্প মন্ত্রকের সচিব হিসাবেও দায়িত্ব পালন করেন। তিনি ১৯৮৫ থেকে ১৯৯০ সাল পর্যন্ত ভারতের পরিকল্পনা কমিশনের সদস্য ছিলেন। হোসেনকে ১৯৮৮ সালে পদ্মভূষণ (জাতির জন্য একটি উচ্চমানের বিশিষ্ট সেবার স্বীকৃতি দেওয়ার জন্য পুরস্কৃত করা হয়) দিয়ে সম্মানিত করা হয়। তিনি ১৯৮০ এর দশক থেকে ভারতের অর্থনৈতিক ও বাণিজ্য সংস্কারের অগ্রভাগে ছিলেন। তিনি বাণিজ্য নীতি সংস্কার শেষ করে ভারত সরকার কর্তৃক প্রতিষ্ঠিত ছয়টি গুরুত্বপূর্ণ কমিটির সভাপতিত্ব করেন, যথা প্রকল্প রপ্তানি; বিজ্ঞান ও প্রযুক্তির উন্নয়নের জন্য সিএসআইআর পর্যালোচনা কমিটি; ভারত সরকারের টেক্সটাইল নীতি; পুঁজিবাজার উন্নয়ন; ও ক্ষুদ্র শিল্প। এর মধ্যে বাণিজ্য নীতি সংস্কার সংক্রান্ত আবিদ হোসেন কমিটির প্রতিবেদন এবং ক্ষুদ্র শিল্পের আবিদ হোসেন কমিটির প্রতিবেদন ভারতের অর্থনৈতিক সংস্কারের মাইলফলক হিসেবে বিবেচিত হয়।
তিনি "কথা"র সভাপতি ছিলেন। এভাবে তিনি ন্যাশনাল ইনস্টিটিউট অফ সায়েন্স, টেকনোলজি অ্যান্ড ডেভেলপমেন্ট স্টাডিজ (সিএসআইআর)-এর গবেষণা পরিষদের চেয়ারম্যান ছিলেন। এভাবে ভারত-চীন অর্থনৈতিক ও সাংস্কৃতিক পরিষদ; ভারতীয় বিদ্যা ভবন, এনওআইডিএ কেন্দ্র, অবজারভার রিসার্চ ফাউন্ডেশনের বোর্ড অফ ট্রাস্টির সদস্য, হিমগিরি জি ইউনিভার্সিটির বোর্ড অফ গভর্নরস, দেরাদুন এবং অন্যান্য বিভিন্ন সাংস্কৃতিক সংস্থার সদস্য ছিলেন। তিনি নেহেরু মেমোরিয়াল ফান্ডের সদস্য ছিলেন; এশিয়া সোসাইটি, নিউ ইয়র্ক; পপুলেশন ফাউন্ডেশন অফ ইন্ডিয়া; একাডেমিক ফাউন্ডেশন এর জন্য অ্যাক্সেসের ভিত্তি; অ্যাডমিনিস্ট্রেটিভ স্টাফ কলেজ অফ ইন্ডিয়া, হায়দ্রাবাদ; শঙ্কর লাল মুরলি ধর মেমোরিয়াল সোসাইটি; এবং র্যানবক্সি সায়েন্স ফাউন্ডেশনের গভর্নিং কাউন্সিলের সদস্য ছিলেন।
হোসেন নয় বছর জাতিসংঘের মতামত ও মত প্রকাশের স্বাধীনতার বিষয়ে বিশেষ প্রতিবেদক ছিলেন। তিনি ভারত সরকার কর্তৃক গঠিত সংবিধান পর্যালোচনা কমিশনের সদস্য ছিলেন। তিনি এপ্রিল ২০০১ পর্যন্ত প্রসার ভারতী বোর্ডের সদস্য ছিলেন। সম্প্রতিতে তিনি নিউইয়র্কের ফরেন রিলেশনস কাউন্সিলের সদস্য ছিলেন।
তিনি সুশীল সমাজের একজন সক্রিয় সদস্য ছিলেন। বিশ্বায়ন, ইন্টারনেট সেন্সরশিপ, লিঙ্গ সমস্যা, মত প্রকাশের স্বাধীনতা, ও সাংস্কৃতিক আপেক্ষিকতা সহ বিস্তৃত বিষয়ে সমসাময়িক বিতর্কে অবদান রাখেন।
মৃত্যু
২১ জুন ২০২১ সালে, আবিদ হোসেন লন্ডনে হৃদরোগে আক্রান্ত হয়ে মারা যান।
মৃত্যুর সময়, হোসেন ইংরেজি এবং বিদেশী ভাষার বিশ্ববিদ্যালয়, হায়দ্রাবাদের চ্যান্সেলর ছিলেন। আইসিএআই ফাউন্ডেশন ফর হায়ার এডুকেশনের চ্যান্সেলর, ট্রাস্টি বোর্ডের সদস্য, ইন্ডিয়া ডেভেলপমেন্ট ফাউন্ডেশন অফ ওভারসিজ ইন্ডিয়ানস (বিদেশ মন্ত্রক), ইউনেস্কোর গণতন্ত্র ও উন্নয়ন সংক্রান্ত আন্তর্জাতিক প্যানেলের সদস্য; ইন্ডিয়ান ইনস্টিটিউট অফ ফরেন ট্রেড-এর ইমেরিটাস অধ্যাপক; পররাষ্ট্র মন্ত্রণালয়ের ফরেন সার্ভিস ইনস্টিটিউটের ইমেরিটাস অধ্যাপক; গালিব একাডেমির চেয়ারম্যান ও রুমি ফাউন্ডেশনের সহ-সভাপতি ছিলেন।
পুরস্কার
তিনি মেধাবী সেবার জন্য ১৯৮৮ সালে পদ্মভুষণ পুরস্কার পান।
নারীবাদী অভিজ্ঞতাবাদ
নারীবাদী অভিজ্ঞতাবাদ হল নারীবাদী গবেষণার মধ্যেকার একটি দৃষ্টিভঙ্গি যা গবেষণা পদ্ধতি এবং অভিজ্ঞতাবাদের সাথে নারীবাদের উদ্দেশ্য এবং পর্যবেক্ষণকে একত্রিত করে। নারীবাদী অভিজ্ঞতাবাদ সাধারণত ইতিবাচকতার মূলধারার ধারণার সাথে যুক্ত। নারীবাদী অভিজ্ঞতাবাদ, প্রত্যক্ষবাদ সহ মূলধারার গবেষণা পদ্ধতির মধ্যে অপর্যাপ্ততা এবং পক্ষপাতিত্বের সমালোচনা করে।
নারীবাদী অভিজ্ঞতাবাদ হল তিনটি প্রধান নারীবাদী জ্ঞানতাত্ত্বিক দৃষ্টিভঙ্গির মধ্যে একটি। এর অন্য দুটি হল দৃষ্টিকোণমূলক নারীবাদ এবং উত্তর-সংগঠনমূলক / উত্তর-আধুনিক নারীবাদ।
উদাহরণ
আন্তর্জাতিক সম্পর্কের ক্ষেত্রে যুক্তিবাদী নারীবাদ রাজনৈতিক দৃষ্টিকোণ ব্যাখ্যা করার জন্য নারীবাদী অভিজ্ঞতাবাদ ব্যবহার করে। যুক্তিবাদী নারীবাদ রাষ্ট্র, আন্তর্জাতিক এবং প্রাতিষ্ঠানিক কর্মকর্তাদের পরীক্ষা করে দেখে এবং বিশেষভাবে এই কর্মকর্তা এবং লিঙ্গ সমস্যাগুলির মধ্যে কার্যকারণ সম্পর্ককে দেখে। এই ঘটনাগুলির সাথে লিঙ্গ সম্পর্কিত করতে পরিমাণগত তথ্য ব্যবহার করা হয়। এটি নির্দিষ্ট রাষ্ট্রীয় আচরণের সাথে সরাসরি লিঙ্গ তথ্যের সম্পর্ক স্থাপন করে বা পরোক্ষভাবে পরোক্ষ কার্যকারণ সম্পর্কের মাধ্যমে একটি "লিঙ্গ ব্যবধান" পরীক্ষা করে করতে পারে। আন্তর্জাতিক সম্পর্কের মধ্যে যুক্তিবাদী নারীবাদের সাথে যুক্ত জনপ্রিয় দৃষ্টিভঙ্গির মধ্যে রয়েছে প্রচলিত গঠনবাদ এবং পরিমাণগত শান্তি গবেষণা ।
দৃষ্টিকোণমূলক নারীবাদ
অন্যান্য সমালোচনার মধ্যে, দৃষ্টিকোণমূলক নারীবাদ (যুক্তিবাদ বিরোধীও বলা হয়), যুক্তি দেয় যে নারীবাদী অভিজ্ঞতাবাদ যেটি ব্যাখ্যা করতে পারে না তা হল রাজনৈতিক বিশ্ব কীভাবে কাজ করে তা বলতে পারা, কারণ এটি যে ভিত্তির উপর নির্মিত হয়েছে সেগুলি একই লিঙ্গযুক্ত অনুমানের উপর ভিত্তি করে তৈরি করা হয়েছে। সমস্ত মূলধারার বৈজ্ঞানিক অনুসন্ধানের মুখোমুখি হয় একই লিঙ্গযুক্ত অনুমান। নারীবাদী অভিজ্ঞতাবাদ যুক্তি দেয় যে, এর জ্ঞানতাত্ত্বিক দৃষ্টিভঙ্গির কারণে, এটি বৈজ্ঞানিক অনুসন্ধানের মধ্যে এই সহজাত লিঙ্গ পক্ষপাতের মোকাবিলা করতে পারে।
উত্তর-আধুনিক নারীবাদ
উত্তর-সংগঠনমূলক / উত্তর-আধুনিক নারীবাদী জ্ঞানতত্ত্ব সম্পূর্ণভাবে বিতর্কমূলক। এটি সামাজিক বিশ্লেষণের মাধ্যমে বুদ্ধির বিকাশের চেষ্টা করে; রাজনৈতিক জগতে নারীবাদী তত্ত্ব ব্যাখ্যা করার পরিবর্তে অনুবাদ করে।
নারীবাদী অভিজ্ঞতাবাদের গুণগত তথ্যের পক্ষপাতী হওয়ার সম্ভাবনা বেশি। বস্তুনিষ্ঠ পরিমাপ বিদ্যমান লিঙ্গ পক্ষপাত দূর করার জন্য গুরুত্বপূর্ণ হিসাবে দেখা হয়। উত্তর-সংগঠনমূলক অন্তর্নিহিতভাবে সামাজিক বিজ্ঞানে একটি বস্তুনিষ্ঠ সত্যের ধারণার বিরোধী। বিশ্বাস করা হয় যে, যারা মানব বিজ্ঞানের মধ্যে থেকে অধ্যয়ন করে তারা একই কাঠামোর দ্বারা আটকা পড়ে, যে সমাজে তারা অধ্যয়ন করে সেই সমাজ তাতে প্রভাবিত হয়। উত্তর-সংগঠনমূলক নারীবাদ এই বিশ্বাসের সমালোচনা করে যে, যে কোনো দৃষ্টিভঙ্গিই নিরপেক্ষ; জ্ঞান খুঁজে পাওয়া যায় না কিন্তু তাকে নির্মান করা হয়। এই মতপার্থক্যের একটি নির্দিষ্ট ফলাফল হল যেভাবে দুটি তত্ত্ব লিঙ্গকে দেখে: নারীবাদী অভিজ্ঞতাবাদ দাবি করে যে লিঙ্গ পরিবর্তকগুলি জৈবিক লিঙ্গের উপর ভিত্তি করে তৈরি, যখন উত্তর-সংগঠনমূলক / উত্তর-আধুনিক নারীবাদ লিঙ্গকে একটি সামাজিকভাবে গঠিত সত্তা হিসাবে দেখে।
মোহাম্মদ তোয়াহা
মোহাম্মদ তোয়াহা (২ জানুয়ারি ১৯২২ - ২৯ নভেম্বর ১৯৮৭) ছিলেন ভাষা আন্দোলনের একজন সক্রিয় কর্মী এবং সাম্যবাদী রাজনীতিবিদ। ভাষা আন্দোলনের সময় তাকে অন্যমত একজন ছাত্র নেতা হিসাবে বিবেচনা করা হতো।
রাজনৈতিক জীবন
তোয়াহা ১৯৪৬ সালে আবদুল হামিদ খান ভাসানীর অধীনে সিলেট গণভোটে কর্মী হিসাবে কাজ করেন। ১৯৪৭ সালে তিনি পূর্ব পাকিস্তানের প্রথম বামপন্থী ছাত্র সংগঠন পূর্ব পাকিস্তান ছাত্র ফেডারেশন প্রতিষ্ঠা করেন। তিনি ১৯৪৯ সালে আওয়ামী মুসলিম লীগ দলের সাথে যুক্ত ছিলেন।
ভাষা আন্দোলনে অংশগ্রহণ
তোয়াহা আন্দোলনের প্রারম্ভিক সময়ে সত্যিকার অর্থেই সক্রিয় ছিলেন। তিনি ভাষা আন্দোলনের শুরু থেকে অধিকাংশ পোষ্টার, নিবন্ধ, লিফলেট তৈরী করেছিলেন। ১১ মার্চ, ১৯৪৮ তারিখে যখন তোয়াহার নেতৃত্বে একটি দল সচিবালয়ে খাজা নাজিমুদ্দিনের কাছে একটি স্মারকলিপি জমা দিতে যায় তখন পুলিশ তাকে গ্রেফতার করে। পরে তিনি তাদের দ্বারা নির্যাতিত হন এবং অসুস্থতা কাটিয়ে উঠতে তাকে হাসপাতালে এক সপ্তাহ থাকতে হয়েছিল।
রাষ্ট্রভাষা সংগ্রাম কমিটির একজন নেতা হিসেবে, তোয়াহা সরকারের সাথে সকল ধরনের বৈঠকে অংশ নিতেন। তিনি ঢাকা বিশ্ববিদ্যালয়ের ফজলুল হক হলের ভিপি ছিলেন। যখন মোহাম্মদ আলী জিন্নাহ সেখানে এসেছিলেন, তোয়াহা তাকে তাদের ভাষা চাহিদা সম্পর্কে একটি স্মারকলিপি পেশ করেছিলেন। সরকার যখন আরবি লিপি ব্যবহার করে বাংলা লেখার জন্য প্রচারণা চালাচ্ছিল তখন তিনি এর বিরুদ্ধে সোচ্চার ছিলেন। সর্বদলীয় কেন্দ্রীয় রাষ্ট্রভাষা কর্মী পরিষদে তিনি যুব লীগের সংবাদদাতা ছিলেন। ১৯৫২ সালের শেষের দিকে ছাত্র রাজনীতিতে যুক্ত থাকার কারণে তাকে গ্রেফতার করা হয়েছিল।
১৯৫৪-১৯৭০
তিনি দুই বছর পরে মুক্তি পান এবং ১৯৫৪ সালের নির্বাচনে অংশগ্রণ করেছিলেন যেখানে যুক্তফ্রন্ট জয়ী হয়েছিল। প্রাদেশিক পরিষদ সদস্য হিসেবে তিনি নির্বাচিত হন। ১৯৫৬ সালে তিনি পূর্ব পাকিস্তান মজদুর ফেডারেশন নামে একটি শ্রমিক সংগঠন গড়ে তোলেন এবং এর সভাপতি নির্বাচিত হন। ১৯৫৬ সালে অনুষ্ঠিত প্রাদেশিক সম্মেলনে তিনি পাকিস্তানের কমিউনিস্ট পার্টির পূর্ব পাকিস্তান প্রাদেশিক কমিটির সদস্য নির্বাচিত হন। ১৯৫৭ সালে তিনি আবদুল হামিদ খান ভাসানীর জাতীয় আওয়ামী পার্টির সাথে যুক্ত হন এবং পরে এর সাধারণ সম্পাদক নির্বাচিত হন। ১৯৫৮ সালে আইয়ুব খান সামরিক আইন জারি করার পরে তিনি গোপন রাজনীতিতে ফিরে আসেন। ১৯৬৯ সালে তিনি আইয়ুব বিরোধী আন্দোলনের অন্যতম সংগঠক ছিলেন।
মুক্তিযুদ্ধ
১৯৭১ সালে বাংলাদেশের মুক্তিযুদ্ধ চলার সময় তিনি তৎকালীন নোয়াখালীর লক্ষ্মীপুর ও রামগতি অঞ্চলে পাকিস্তানি সেনাবাহিনী ও মুক্তিবাহীনী উভয়ের বিরুদ্ধে একসঙ্গে যুদ্ধ পরিচালনা করেন।
স্বাধীনতা পরবর্তী
বাংলাদেশের স্বাধীনতার পর তার বিরুদ্ধে গ্রেফতারি পরোয়ানা জারী হয়, ফলে তিনি আত্মগোপনে চলে যান। ১৯৭৬ সালে তার গ্রেফতারি পরোয়ানা প্রত্যাহার করা হয়। এরপর তিনি প্রকাশ্য রাজনীতিতে ফিরে আসেন। ১৯৭৯ সালে তিনি জাতীয় সংসদ নির্বাচনে অংশ নিয়ে সংসদ সদস্য নির্বাচিত হন। ১৯৮৬ সালের নির্বাচনে তিনি আট দলীয় মনোনীত প্রার্থী হিসেবে অংশ নেন।
মৃত্যু
তোয়াহা ১৯৮৭ সালের ২৯শে নভেম্বর লক্ষ্মীপুরের রামগতির হাজিরহাটে মৃত্যুবরণ করেন।
ক্যাথরিন, প্রিন্সেস অব ওয়েলস
ক্যাথরিন, ডাচেস অফ কেমব্রিজ (Catherine, Duchess of Cambridge; জন্ম: ৯ জানুয়ারি, ১৯৮২) হলেন চার্লস, প্রিন্স অব ওয়েলস এবং ডায়ানা, প্রিন্সেস অব ওয়েলসের জ্যেষ্ঠ পুত্র এবং রাণী দ্বিতীয় এলিজাবেথ ও প্রিন্স ফিলিপ, ডিউক অব এডিনবরার তৃতীয় জ্যেষ্ঠ পৌত্র প্রিন্স উইলিয়ামের পত্নী। ২০১১ সালের ২৯ এপ্রিল ওয়েস্টমিনস্টার অ্যাবেতে দীর্ঘদিনের বন্ধু প্রিন্স উইলিয়ামের সাথে তার বিবাহ-পর্ব সম্পন্ন হয়। তার বিবাহ-পূর্ব নাম ছিল ক্যাথরিন এলিজাবেথ মিডলটন; ডাক নাম কেট।
প্রারম্ভিক জীবন
মিডলটন ইংল্যান্ডের বার্কশায়ারে নিউবুরি এলাকার কাছাকাছি চ্যাপেল রো গ্রামে শৈশবকাল অতিবাহিত করেন।
এরপর তিনি মার্লবরা কলেজে অধ্যয়ন করেন। ২০০১ সালে সেন্ট এন্ড্রুজ বিশ্ববিদ্যালয়ে স্কটল্যান্ডের শিল্পকলার ইতিহাস বিষয়ে অধ্যয়নকালীন প্রিন্স উইলিয়ামের সাথে পরিচিত হন। বন্ধুত্বের সূচনালগ্নেই তারা প্রচারমাধ্যমে মুখরোচক সংবাদে পরিণত হন। ফলে মিডলটন বেশ বিব্রত অনুভব করতে থাকেন। এপ্রিল, ২০০৭ সালে সংবাদ মাধ্যমগুলো জানায় যে তাদের মধ্যেকার সম্পর্কে ফাটল ধরেছে। তারপরও তাদের বন্ধুত্বপূর্ণ সম্পর্ক চলতে থাকে এবং ২০০৭ সালের শেষদিকে আবারো একত্রিত হন। এরপর থেকেই মিডলটন অনেক রাজকীয় অনুষ্ঠানে উপস্থিত হতে শুরু করেন।
বৈবাহিক জীবন
১৬ নভেম্বর, ২০১০ সালে প্রিন্স উইলিয়াম ও কেট মিডলটনের বিয়ের ঘোষণা দেয়া হয়। ২৯ এপ্রিল, ২০১১ সালে তাদের বিয়ে হয়। এর পূর্বে তিনি অনেক উচ্চ মর্যাদার অধিকারী বিভিন্ন রাজকীয় বিষয়াবলীতে অংশগ্রহণ করতে থাকেন। ৩ ডিসেম্বর, ২০১২ সালে সেন্ট জেমসে’স প্যালেস থেকে ঘোষণা করা হয় যে ডাচেস গর্ভবতী এবং তার প্রথম সন্তানের আশা করা হচ্ছে। সনাতনী ধারার বিরোধী হিসেবে এ ঘোষণা করা হয়। অসুস্থ অবস্থায় অষ্টম কিং এডওয়ার্ড হসপিটাল সিস্টার আগ্নেসে তিনি তিনদিন অবস্থান করেন। ১৪ জানুয়ারি, ২০১৩ তারিখে সেন্ট জেমসে’স প্যালেস থেকে ঘোষণা করে যে, জুলাই, ২০১৩ সালে সন্তান ভূমিষ্ঠ হবে এবং ডাচেসের অবস্থার উত্তরণ ঘটছে।
২২ জুলাই, ২০১৩ তারিখ প্রত্যুষে লন্ডনের সেন্ট মেরি’জ হাসপাতালে নেয়া হলে ব্রিটিশ সময় মান ১৬:২০ ঘটিকায় পুত্র সন্তান জন্ম দেন কেট মিডলটন। তার নাম রাখা হয় প্রিন্স জর্জ অব কেমব্রিজ (বা, জর্জ আলেকজান্ডার লুইস)।
প্রভাব
অনেক লোকই তার ফ্যাশন বিষয়ে আকৃষ্ট হন এবং এর ফলে তিনি অনেক সেরা পোষাকের তালিকায় স্থান করে নেন। ব্রিটিশ ফ্যাশন জগতে তার ব্যাপক প্রভাব লক্ষ্য করা যায় যা কেট মিডলটন প্রভাব নামে পরিচিতি পায়। ২০১২ সালে তিনি বিখ্যাত টাইম সাময়িকীর বিশ্বের শীর্ষ ১০০ প্রভাববিস্তারকারী ব্যক্তি হিসেবে নির্বাচিত হন।
জাতীয় প্রেস দিবস (ভারত)
জাতীয় প্রেস দিবস(National Press Day) হল ভারতে জাতীয়স্তরের সাংবাদিকতা দিবস। ১৯৬৬ খ্রিস্টাব্দ হতে প্রতি বৎসর ১৬ ই নভেম্বর ভারতজুড়ে জাতীয় প্রেস দিবস পালিত হয়। দেশে প্রথম প্রেস কমিশনের সুপারিশে ভারতের সংসদ দ্বারা ১৯৬৬ খ্রিস্টাব্দের ৪ঠা জুলাই এক স্বশাসিত সংস্থা হিসাবে গঠিত হয়  - 'প্রেস কাউন্সিল অফ ইন্ডিয়া'। মূলত সংবাদমাধ্যমের স্বাধীনতা ও  সংবাদের মান রক্ষা ও উন্নতি সাধনের লক্ষ্যেই গঠিত হয় সংস্থাটি। ওই বছরই ১৬ নভেম্বর আনুষ্ঠানিকভাবে কাজ শুরু করে সংস্থাটি। সেই দিনটিকে স্মরণে রেখে প্রতিবছর ১৬ নভেম্বর জাতীয় প্রেস দিবস উদযাপিত হয়। যেহেতু প্রেস কাউন্সিল অফ ইন্ডিয়া এক স্বাধীন ও দায়িত্বশীল প্রতিষ্ঠান, এর ভূমিকা অত্যন্তগুরুত্বপূর্ণ বিশেষকরে ভারতের মত এক বিশাল গণতান্ত্রিক রাষ্ট্রে। এটি  মূলত সংবাদ মাধ্যমের কাছে এক নৈতিক প্রহরী হিসাবে কাজ করে।
দেশের সংবিধান "বাকস্বাধীনতা, বাকস্বাধীনতার ও তথ্যের অধিকার" প্রদান করে। তবে সংবিধানের ১৯ (১) (ক) অনুচ্ছেদে প্রেসের স্বাধীনতার সুনির্দিষ্টভাবে উল্লেখ না থাকলেও গণতান্ত্রিক রাষ্ট্রে গণমাধ্যমের ক্ষেত্রেও এটি অভিপ্রেত।
এদিন প্রেস কাউন্সিলের মূল অনুষ্ঠানে শ্রেষ্ঠ সাংবাদিকতার জন্য পুরস্কার প্রদান, স্মারক পুস্তিকা প্রকাশ, সমকালীন পরিস্থিতি আলোচনা সভা ইত্যাদির আয়োজনের মাধ্যমে দিনটি উদযাপিত হয়। সংবাদ পরিবেশনে ও সাংবাদিকতায় গণমাধ্যমগুলির নিরপেক্ষতা, সততা ও দায়িত্বশীলতা যেমন আবশ্যক, তেমনি দেশের শাসকেরও তাদের সমালোচনায় সহিষ্ণু হওয়ার প্রয়োজন। এসবই প্রেস দিবসে মোটামুটি আলোচনার মূল বিষয়বস্তু হিসাবে পরিলক্ষিত হয়।
ঢাকা প্রিমিয়ার ডিভিশন ক্রিকেট লিগ
ঢাকা প্রিমিয়ার ডিভিশন ক্রিকেট লিগ যা ঢাকা প্রিমিয়ার লিগ (DPL) নামেও পরিচিত, বাংলাদেশের ঘরোয়া ক্রিকেটের একমাত্র লিস্ট এ টুর্নামেন্ট। টুর্নামেন্টের বর্তমান চ্যাম্পিয়ন ঢাকা আবাহনী।
ইতিহাস
১৯৭৪-৭৫ মৌসুমে টুর্নামেন্টটির প্রথম আসর শুরু হয়। এটি লিস্ট এ মর্যাদা পায় ২০১৩-১৪ মৌসুমে। এর আগে বাংলাদেশের একমাত্র লিস্ট এ টুর্নামেন্ট ছিল জাতীয় ক্রিকেট লিগের ওয়ানডে টুর্নামেন্ট, বর্তমানে যেটি আর অনুষ্ঠিত হয় না। ১৯৭৪-৭৫ মৌসুম থেকে ২০১১-১২ মৌসুম পর্যন্ত ১৭ বার শিরোপা জিতেছিল ঢাকা আবাহনী, যা টুর্নামেন্টে রেকর্ড। ২০১২-১৩ মৌসুমে টুর্নামেন্টটির কোন আসর অনুষ্ঠিত হয় নি।
আয়োজন পরিকাঠামো
অংশগ্রহণকারী দলগুলির কোনো আয়োজক মাঠ নেই। মূলত শের-ই-বাংলা জাতীয় ক্রিকেট স্টেডিয়াম, খান সাহেব ওসমান আলী স্টেডিয়াম, বাংলাদেশ ক্রীড়া শিক্ষা প্রতিষ্ঠান মাঠ ৩ ও ৪ এ অনুষ্ঠিত হয়।
২০১৩-১৪ থেকে বিজয়ী দলসমূহ
টুর্নামেন্টটি লিস্ট এ মর্যাদা পাবার পর বিজয়ী দলগুলো হল :
'জাম-দ্ব্যাংস-য়ে-শেস-রিন-ছেন
thumb|'জাম-দ্ব্যাংস-য়ে-শেস-রিন-ছেন 'জাম-দ্ব্যাংস-য়ে-শেস-রিন-ছেন (১৩৬৪-১৪১৩) তিব্বতের রালুং বৌদ্ধবিহারের দশম প্রধান ছিলেন।
সংক্ষিপ্ত জীবনী
'জাম-দ্ব্যাংস-য়ে-শেস-রিন-ছেন ১৩৬৪ খ্রিষ্টাব্দে জন্মগ্রহণ করেন। তিনি 'জাম-দ্ব্যাংস-ব্লো-গ্রোস-সেং-গে নামক রালুং বৌদ্ধবিহারের অষ্টম প্রধানের পুত্র ছিলেন। তিনি ম্খ্যেন-ব্র্ত্সে-র্তোগ্স-ল্দান  নামক বৌদ্ধ ভিক্ষুর নিকট শিক্ষালাভ করেন। পরবর্তীকালে তিনি রালুং বৌদ্ধবিহারের দশম প্রধান হিসেবে নির্বাচিত হন। তার তিন পুত্র ছিলেন নাম-ম্খা'-দ্পাল-ব্জাং, শেস-রাব-ব্জাং-পো , এবং র্দো-র্জে-র্গ্যাল-পো ।
২০১৬ কালিয়াচক দাঙ্গা
২০১৬ সালের ৩ জানুয়ারি ভারতের পশ্চিমবঙ্গ রাজ্যের মালদা জেলার কালিয়াচক শহরে সহিংসতা শুরু হয়। ডিসেম্বর ২০১৫ সালে উত্তর প্রদেশ রাজ্যে হিন্দু মহাসভার নেতা বলে দাবি করা কমলেশ তিওয়ারীর মুসলিম নবী মুহাম্মাদ এর বিরুদ্ধে আপত্তিজনক মন্তব্য বিরুদ্ধে প্রতিবাদ করছিলেন মুসলমানরা।
পুলিশ এবং সীমান্ত সুরক্ষা বাহিনী (বিএসএফ) বিক্ষোভকারীদের মুখোমুখি হলে এই প্রতিবাদ সমাবেশের একটি অংশ হিংস্র হয়ে ওঠে। ভিড় কালিচাক থানা, সমষ্টি উন্নয়ন কার্যালয় এবং জনসম্পত্তি ভাঙচুর করে। এই ঘটনাতে ৩০ জন পুলিশ সদস্য আহত হন। বিএসএফ এবং উত্তরবঙ্গ রাষ্ট্রীয় পরিবহন সংস্থা (এনবিএসটিসি) সহ বেশ কয়েকটি বেসরকারী ও সরকারি যানবাহনে অগ্নি সংযোগ করে বিক্ষোভকারীরা। খালতিপুর রেল স্টেশনে বিক্ষোভকারীরা রেলপথ রুদ্ধ করে দেওয়ার কারণে ট্রেন পরিষেবা বিঘ্নিত হয়।
পটভূমি
পশ্চিমবঙ্গের মালদা জেলাতে হিন্দু ও মুসলমানদের সমন্বয়ে একটি মিশ্র জনসংখ্যা রয়েছে। ভারতের ২০১১ সালের আদমশুমারি অনুসারে, মালদা জেলা ভারতের এমন একটি জেলা যেখানে হিন্দু জনসংখ্যার তুলনায় মুসলিম জনসংখ্যা বেশি রয়েছে এবং কালিয়াচক ব্লকে মুসলিম জনসংখ্যার সর্বাধিক অনুপাত রয়েছে। এই জেলাটি ভারতের বিহার এবং ঝাড়খণ্ড রাজ্যের সাথেও সীমান্ত ভাগ করে, এই জেলার সাথে বাংলাদেশের একটি আন্তর্জাতিক সীমান্ত রয়েছে। এই জায়গাটি পোস্ত ব্যবসায়ীদের পাশাপাশি অবৈধ ড্রাগ মাফিয়াদের নিরাপদ উত্তরণ হিসাবে বিবেচিত হয়।
সমকামিতা সম্পর্কে মন্তব্য
১৮৬১ খ্রিস্টাব্দে ভারতীয় দণ্ডবিধি (আইপিসি) এর ৩৭৭ ধারা সমকামী যৌনতাকে আইন দ্বারা দণ্ডনীয় করে এবং যাবজ্জীবন কারাদণ্ড প্রদানের কথা বলে। ২০০৯ সালে, দিল্লি হাইকোর্ট আইনটিকে অসাংবিধানিক বলে কার্যকরভাবে নিষেধাজ্ঞাকে অকার্যকর বলে মনে কর। চার বছর পরে, ১১ ই ডিসেম্বর ২০১৩ সালে সুপ্রিম কোর্ট নিম্ন আদালতের সিদ্ধান্তটি উল্টে দিয়ে আইনটি সংশোধন করার জন্য লোকসভায় রেখে আইনটি পুনঃস্থাপন করে। পুনঃ-অপরাধীকরণের পর থেকে প্রাক্তন বিদেশমন্ত্রী শশী থারুর এবং ভারতীয় জনতা পার্টির অর্থমন্ত্রী অরুণ জেটলি সহ একাধিক রাজনীতিবিদ আইনানুগ রায় ঘোষণার পক্ষে ছিলেন।
অরুণ জেটলি মুম্বইয়ের টাইমস সাহিত্য উৎসবে ২৮ নভেম্বর ২০১৫ সালে সুপ্রিম কোর্ট দ্বারা সমকামিতার বিষয়ে রায় নিয়ে পুনর্বিবেচনার পক্ষে মতামত প্রদান করেন। ২ ডিসেম্বর, সমাজবাদী পার্টির একজন মুসলিম প্রবীণ রাজনীতিবিদ এবং উত্তর প্রদেশ বিধানসভার সদস্য, জেটলির এই বক্তব্যের জবাব দিয়ে বলেন যে জাতীয় স্বয়ংসেবক সংঘের সদস্যরা বিয়ে না করায় তাঁরা সমকামী। পরের দিন, আখিল ভারতীয় হিন্দু মহাসভার কর্মরত সভাপতি হিসাবে দাবি করা কমলেশ তিওয়ারি হযরত মুহাম্মাদকে বিশ্বের প্রথম সমকামী বলে অভিহিত করেন। ২০১৩ সালের ৩ ডিসেম্বর তাঁকে লখনউতে গ্রেপ্তার করা হয়। তার বিরুদ্ধে আইপিসি ধারা ১৫৩-এ (ধর্মের ভিত্তিতে গোষ্ঠীগুলির মধ্যে শত্রুতা প্রচার এবং সম্প্রীতির রক্ষণাবেক্ষণের জন্য কুসংস্কারমূলক আচরণ) এবং ২৯৫-এ (ইচ্ছাকৃত ও বিদ্বেষমূলক কাজ, যে কোনও ধর্ম বা ধর্মীয় বিশ্বাসকে অবমাননা করে কোনও শ্রেণীর ধর্মীয় অনুভূতিকে ঘৃণা করার উদ্দেশ্যে মামলা) এর অধীনে লখনউয়ের নাকা হিন্দোলা থানায় নথিভুক্ত হয়। তার এই বক্তব্যের বিরুদ্ধে প্রতিবাদ সমাবেশ, দেশব্যাপী বেশ কয়েকটি ইসলামী দল দ্বারা অনুষ্ঠিত হয়, তাদের বেশিরভাগই কমলেশ তিওয়ারির ফাঁসি দাবি জানান।
প্রতিবাদ এবং সহিংসতা
ইদারা-ই-শরিয়া এবং আঞ্জুমান আহলে সুন্নাতুল জামাত নামে একটি মুসলিম সংগঠন কমলেশ তিওয়ারিকে ফাঁসি দিয়ে মৃত্যুর দাবিতে কালিয়াচকের সংশ্লিষ্ট কর্তৃপক্ষের পূর্ব অনুমতি নিয়ে একটি বিক্ষোভ সমাবেশ শুরু করে, যেখানে ৩০,০০০ জন থেকে আড়াই লক্ষ মুসলমান উপস্থিত ছিলেন। বিক্ষোভ সমাবেশ থেকে একদল লোক সহিংস হয়ে ওঠে এবং কালিয়াচাক থানা, ব্লক উন্নয়ন কার্যালয় এবং জনসাধারণের সম্পত্তি ভাংচুর করে। বর্ডার সিকিউরিটি ফোর্স (বিএসএফ) সহ বেশ কয়েকটি বেসরকারী ও সরকারি যানবাহন অগ্নি সংযোগ করে। জাতীয় সড়ক ৩৪-তে একটি এনবিএসটিসি বাসেও অগ্নিসংযোগ করা হয় এবং বেশ কয়েকটি গাড়ি জাতীয় সড়কে আটকে পড়ে। পুলিশ কর্মকর্তাসহ ৩০ জনেরও বেশি লোক আহত হন। খালতিপুর রেল স্টেশনে বিক্ষোভকারীরা রেলপথ রোধ করায় ট্রেন পরিষেবা বিঘ্নিত হয়। পুলিশ যখন প্রতিবাদকারীদের থামিয়ে দেয়, তখন দাঙ্গা শুরু হয়।   কয়েকটি সংবাদে জানা যায়, বালিয়াডাঙ্গায় শনি মন্দির, দুর্গা মন্দির এবং অন্যান্য হিন্দু মন্দিরে হামলা করা হয় এবং হিন্দু ও মুসলমান উভয়ের মালিকানাধীন প্রায় ২৫০ টি বাড়ি ও দোকান ভাঙচুর করা হয়।
কালিয়াচাক, আন্তর্জাতিক সীমান্তের নিকটবর্তী স্থান, পার্শ্ববর্তী রাজ্যগুলির মাফিয়া এবং সমাজবিরোধীদের একটি চলাচলের পথ হিসাবে বিবেচিত এবং এটি অনেকগুলি অসামাজিক কার্যকলাপের ঘাঁটিতে পরিণত হয়েছে। এই অঞ্চলে অবৈধ অস্ত্র রাখা, পোস্ত চাষ, জাল নোটের লেনদেন, অবৈধ ড্র্যাগ পাচারের মতো অপরাধ দ্রুত বৃদ্ধি পাচ্ছিল। কয়েকটি সংবাদ প্রতিবেদন অনুসারে, স্থানীয় গুন্ডারা, এই বিক্ষপের সময়ে থানায় আক্রমণ করে তাদের বিরুদ্ধে থাকা ফৌজদারি মামলার প্রমাণগুলি ধ্বংস করে।
জনতা নিয়ন্ত্রণ করতে গিয়ে পুলিশকে ৪০ রাউন্ড ফাঁকা গুলি চালাতে হয়। পরিস্থিতি নিয়ন্ত্রণে র‌্যাপিড অ্যাকশন ফোর্সের (আরএএফ) কর্মীদের মোতায়েন করা হয়। গুলিবিদ্ধ হয়ে আরএসএস কর্মী গোপাল তিওয়ারি আহত হয়ন। সহিংসতার পরে, পুলিশ ফৌজদারি কার্যবিধির ১৪৪ অনুচ্ছেদটি ব্যবহার করে লোক জমায়েতে নিষেধাজ্ঞা জারি করা হয়। বিজেপি'র রাজ্যের একমাত্র বিধায়ক সমিক ভট্টাচার্যের নেতৃত্বে ১০ জনের প্রতিনিধি দল এলাকা পরিদর্শনে গেলে রথবাড়ী এলাকার কাছে তাঁদের থামানো হয়, কারণ তাদের উপস্থিতি এই আন্দোলন ত্বরান্বিত হওয়ার সম্ভাবনা ছিল। পুলিশ গ্রেপ্তারকৃত সদস্যদের পরে ছেড়েদেয়। এছাড়াও এমপি এস. এস. অহলুওয়ালিয়ার নেতৃত্বে বিজেপির তিন সদস্যের ফ্যাক্ট ফাইন্ডিং দলকেও মালদা স্টেশন থেকে ফিরিয়ে দেওয়া হয়।
সোতির যুদ্ধ
সোতির যুদ্ধ ১৭৬৩ সালে বর্তমান ভারতের সোতি নামক স্থানে বাংলাে নবাব মীর কাশিম এবং ব্রিটিশ ইস্ট ইন্ডিয়া কোম্পানির মধ্যে সংঘটিত হয়। যুদ্ধে মীর কাশিমের সৈন্যদল পরাজয় বরণ করে ।
মুদালভান
মুদালভান (முதல்வன்) হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি রচনা, প্রযোজনা এবং পরিচলনা করেছিলেন এস. শঙ্কর। চলচ্চিত্রটিতে মুখ্য ভূমিকায় অর্জুন সারজা, মনীষা কৈরালা এবং রঘুবরণ অভিনয় করেন এছাড়াও ছিলেন মণিভন্নন, বিজয়কুমার এবং হানিফা। এ আর রহমান ছিলেন চলচ্চিত্রটির সঙ্গীত পরিচালক (তিনি এই চলচ্চিত্রের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল জিতেছিলেন), চিত্রগ্রহণের দায়িত্বে ছিলেন কে ভি আনন্দ এবং সুজাতা সংলাপ লিখেছিলেন। অভিনেতা অর্জুন সারজা এই চলচ্চিত্রের জন্য শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার জিতেছিলেন।
তামিলনাড়ুর মুখ্যমন্ত্রীর সাক্ষাৎকার নেওয়া এক সাংবাদিক যে একদিনের জন্য নিজেই মুখ্যমন্ত্রী হয় এবং অনেক ঝামেলার সামাল দেয় - এটিই চলচ্চিত্রের মূল কাহিনী। ১৯৯৯ সালের ৭ই নভেম্বর মুদালভান মুক্তি পায় দীপাবলি উৎসবের সময়। ১৯৯৯ সালের অন্যতম জনপ্রিয় এই চলচ্চিত্রটি বেশ কয়েকটি প্রেক্ষাগৃহে ১০০ দিনেরও বেশি সময় ধরে প্রদর্শিত হয়েছিলো। হিন্দি চলচ্চিত্র অভিনেতা অনিল কাপুরকে অর্জুন সারজার মত একই রকম চরিত্রে অভিনয় করিয়ে 'নায়ক' নামের একটি হিন্দি চলচ্চিত্র বের করা হয় যেটি ২০০১ সালে মুক্তি পায়।
শাহ আবু জাকারিয়া
শাহ আবু জাকারিয়া (   , এছাড়াও রোমান হরফে লেখা Shāh Abū Z̄akarīā, এবং Shāh Abū Zakareyā), ঠিকানা:  ফর্স গ্রাম্য জেলা, ফর্স জেলা, দারাব, ফর্স প্রদেশ, ইরান। ২০০৬ এর আদমশুমারিতে, এর জনসংখ্যা ছিল ১৮৪ পরিবারে ৮৬৮।
পণ্য
অর্থশাস্ত্রে পণ্য বলতে মূলত মূল্য আরোপিত পণ্যকে বোঝানো হয়। এটির ইংরেজি প্রতিশব্দ, "commodity".
ইংরেজি শব্দটির উৎপত্তি ল্যাটিন "commode" ধাতু থেকে যার অর্থ "সঠিক পরিমাপণ। মার্ক্সীয় অর্থনীতিতে পণ্য এবং তার উপযোগের উপর বিশেষ গুরুত্ব আরোপ করা হয়েছে। মার্ক্সের মতে, যে কোন পণ্যের রয়েছে একটা গুণ, যা হলো তা মানুষের কোন প্রয়োজন বা চাহিদা মেটায়। এই চাহিদা হতে পারে বাস্তবিক, যেমন খাদ্যদ্রব্য, আবার কাল্পনিক বা বিলাস দ্রব্য, যেমন, রং ফর্সা করার ক্রীম।
বাইক জিন-হি
বাইক জিন-হি (জন্ম ৮ ফেব্রুয়ারি, ১৯৯০) দক্ষিণ কোরীয় অভিনেত্রী। তিনি হাই কিক: রিভেঞ্জ অফ দ্য শর্ট লেজড (২০১১-২০১২) এর চরিত্রে অভিনয়ের মাধ্যমে পরিচিতি পেতে শুরু করেছিলেন এবং ইমপ্রেস কি (২০১৩) -তে তাঁর অভিনয়ের জন্য খ্যাতি অর্জন করেছিলেন।
পেশা
প্রতিভা এজেন্ট দ্বারা রাস্তায় হাঁক দেওয়ার পরে বাইক জিন-হি তার বিনোদন জীবন শুরু করেছিলেন। তার পর থেকে তিনি স্বাধীন চলচ্চিত্র বান্ধবী -তে অভিনয় করেছেন (২০০৯), যেখানে তিনি একজন বিদ্রোহী মেয়ের চরিত্রে অভিনয় করেছেন, যিনি একজন বাংলাদেশী অভিবাসী শ্রমিকের সাথে বন্ধুত্ব করে;  এবং সেক্স কমেডি ফক্সি ফেস্টিভাল (২০১০) যেখানে তিনি একটি ব্যবহৃত অন্তর্বাস বিক্রি করে এমন এক কিশোরীর চরিত্রে অভিনয় করেন।
ব্যক্তিগত জীবন
২৬ মার্চ ২০১৭, বাইকের এজেন্সি নিশ্চিত করেছে যে, এপ্রিল ২০১৬ সাল থেকে বাইক তার মাই ডটার, জিউম সা-ওয়াল -্এর সহ-অভিনেতা, ইউন হিউন-মিনের সাথে সম্পর্ক রেখেছেন
আল-গামামাহ মসজিদ
আল-গামামাহ মসজিদ (আরবি: مسجد الغمامة) মদীনা, সৌদি আরবের অন্যতম প্রাচীন মসজিদ মনে করা হয় যে এই স্থানে নবী মুহাম্মদ (ﷺ) ৬৩১ সালে ঈদের সালাত বা নামাজ আদায় করেছিলেন। এছাড়াও বর্ণিত আছে যে মুহাম্মদ (ﷺ) ইস্তাসকায় নামাজ পড়লেন যখন মদীনা নগরীতে বৃষ্টিপাতের অভাব হয়েছিল। কিছুক্ষণের জন্য, এই মসজিদটি আল-মসজিদ আন-নবাবীর কাছে কারণে দৈনিক নামাজের জন্য বন্ধ ছিল। তবে সম্প্রতি মুসল্লিদের জন্য প্রার্থনার জন্য এটি আবার চালু করা হয়েছে। মুহাম্মাদ- এর মসজিদ থেকে শব্দটির সংঘাত এড়াতে এই মসজিদে এখন অভ্যন্তরীণ সাউন্ড সিস্টেম সহ পাঁচ ওয়াক্ত নামাজ আদায় করা হয়। মসজিদটি মদীনার অন্যতম ঐতিহাসিক নিদর্শন।
ইতিহাস
খলিফা উমর বিন আবদুল আজিজের রাজত্বকালে ৮৬ থেকে ৯৩ হিজরি ক্যালেন্ডারের মধ্যে মসজিদটি নির্মিত হয়েছিল এবং সুলতান হাসান বিন মুহাম্মদ বিন কলওয়ান আশ-শালিহি ১৩৪০ সালে মক্কার যুগের শরীফতের সময় সংস্কার করেছিলেন। ১৬২২ সালে শরীফ সাইফুদ্দিন ইনাল আল-আলাই পুনরায় সংস্কার করেছিলেন এবং সুলতান আবদ-উল-মজিদের সময় ১৮৯৯ সালে অটোম্যান যুগের সময়, নতুন সরঞ্জাম ব্যবহার করে চেহারাটি আজকের আকারে কম-বেশি মিলত। এরপরে দ্বিতীয় সুলতান সুলতান আবদুল হামিদের সময়ে এবং সৌদি সরকার পুনরায় এটি সংস্কার করে।
বিমানবন্দর
thumb|250px|জাপানের নাগোয়া বিমানবন্দর বিমানবন্দর অবতরণ ও উড্ডয়ন যান - বিমান, হেলিকপ্টার এবং অন্যান্য আকাশ যানের ক্ষেত্রস্থল হিসেবে পরিচিত। এটি বিমানবহর সংরক্ষণ, মেরামতের স্থান হিসেবেও ব্যবহার করা হয়ে থাকে। শুধুমাত্র একটি অতি প্রয়োজনীয় বিষয় হিসেবে বিমানের অবতরণ ও অবস্থানের জন্য রানওয়ে কিংবা বৃহৎ আকৃতির জলাশয় নির্মাণের মাধ্যমেই বিমানবন্দর গড়ে ওঠা সম্ভবপর। এছাড়াও সহায়ক স্থাপনা হিসেবে রয়েছে প্রয়োজনীয় দালান-কোঠা, কন্ট্রোল টাওয়ার এবং টার্মিনাল ভবন।
বৃহৎ আকারের বিমানবন্দরগুলোয় ফিক্সড বেস অপারেটর সার্ভিস, জলের উপর থেকে উঠা-নামার বিমান বা সীপ্লেন ও মেরামত কারখানা এবং র‍াম্প, এয়ার ট্রাফিক কন্ট্রোল, বিমানযাত্রীদের সুবিধার্থে রেস্তোরাঁ ও লাউঞ্জ বা বিশ্রামাগার, জরুরী সেবা প্রভৃতি সুবিধাদি থাকে।
প্রায় প্রত্যেক দেশেই আকাশসীমা রক্ষার দায়িত্বে নিয়োজিত থাকে বিশেষ একটি বাহিনী যা বিমানবাহিনী নামে পরিচিত। সামরিক বাহিনীর জন্য নির্ধারিত বিমানবন্দরটি এয়ারবেজ বা বিমানঘাঁটি কিংবা এয়ার স্টেশন নামে পরিচিত। thumb|250px|২০০৮ সালে বৈশ্বিক বিমানবন্দর স্থাপনার দৃশ্য
উৎপত্তি
বিমানবন্দর শব্দের পরিভাষা হিসেবে এ্যারোড্রোম, বিমানঘাঁটি এবং এয়ারস্ট্রিপকেও নির্দেশ করা হয়। সাধারণ অর্থে এয়ারপোর্ট এবং এ্যারোড্রোম একে-অপরের সমার্থক। কিন্তু বিমান উড্ডয়ন ও অবতরণের বিষয়ে এয়ারপোর্ট যে মর্যাদা পায়, তা এ্যারোড্রোমের ক্ষেত্রে অনুপস্থিত।
আইন মোতাবেক আন্তর্জাতিক বিমানবন্দরের ক্ষেত্রে বৈধ পন্থায়, আন্তর্জাতিক সনদ গ্রহণ এবং নিবন্ধিত হতে হয়। কিন্তু এ্যারোড্রোমের ক্ষেত্রে শুধুমাত্র জাতীয় বিমান চলাচল কর্তৃপক্ষের সভায় নির্দিষ্ট শর্তাবলীর আলোকে বা নির্দিষ্ট কর্তৃপক্ষের সিদ্ধান্তক্রমে অভ্যন্তরীণভাবে বিমান চলাচলের অনুমতি প্রদান করা হয়ে থাকে।
বলা হয়ে থাকে যে - সকল এয়ারপোর্ট বা বিমানবন্দরই এ্যারোড্রোম বা বিমানঘাঁটি; কিন্তু সকল এ্যারোড্রোম বা বিমানঘাঁটিই এয়ারপোর্ট বা বিমানবন্দর নয়। উভয়ের মধ্যে কর্তৃত্বের বিষয়ে তেমন পার্থক্য বিরাজমান না থাকলেও বিমানঘাঁটি মূলতঃ বাণিজ্যধর্মী কর্মকাণ্ডেই ব্যবহৃত হয়।
অবকাঠামো
thumb|250px|আধুনিক বিমানবন্দরের অবকাঠামোগত নমুনা চিত্র বিমানবন্দরের প্রাথমিক অবকাঠামো হিসেবে রানওয়ের ভূমিকা অত্যন্ত গুরুত্বপূর্ণ। ক্ষুদ্রতম অথবা স্বল্পোন্নত বিমানবন্দরের যেগুলো বিরাট গুরুত্ব বহন করে সেগুলো প্রায়শঃই ১০০০ মিটার (৩,৩০০ ফুট) বা এর কম হয়ে থাকে। কিন্তু, বৃহত্তর বিমানবন্দরগুলোয় বিমান চলাচলের ক্ষেত্রে রানওয়ের দৈর্ঘ্য সচরাচর ২০০০ মিটারের (৬,৬০০ ফুট) বা তার বেশি হয়ে থাকে।
বিমান অবতরণের ক্ষেত্রে মার্কিন যুক্তরাষ্ট্রে বিমানবন্দর নির্মাণে সর্বনিম্ন শর্ত হিসেবে শুষ্ক ও শক্ত ভূমিতে রানওয়ে নির্মাণ করা হয়। মূলতঃ ভারী বিমান অবতরণের জন্যই বৃহৎ আকৃতির রানওয়ে নির্মাণের প্রয়োজন পড়ে।
২০০৯ সালের তথ্য মোতাবেক সিআইএ দাবী করেছে যে, বিশ্বব্যাপী প্রায় চুয়াল্লিশ হাজার বিমানবন্দর কিংবা বিমানঘাঁটি আকাশ থেকে শনাক্ত করা গেছে। তন্মধ্যে একমাত্র মার্কিন যুক্তরাষ্ট্রেই রয়েছে ১৫,০৯৫টি বিমানবন্দর। সংখ্যার দিক থেকে তা বিশ্বের মধ্যে সবচেয়ে বেশি।
অবতরণ ক্ষেত্র
কতকগুলো পরস্পর নির্ভরশীল উপাদানের উপর বিমানবন্দরের স্থান নির্বাচন নির্ভর করে। সমতল ভূমি, আশেপাশের বিমান উঠা-নামায় কোনরূপ প্রতিবন্ধকতা না থাকা এবং জনবসতি অঞ্চলের সাথে যোগাযোগ প্রভৃতি নিয়ামকে জলবায়ুর সরাসরি সম্পর্ক নেই। তবে, সমতল ভূমি এবং প্রতিবন্ধকার সাথে বাতাস ও দৃষ্টিগোচরতার সরাসরি যোগাযোগ রয়েছে। প্রশস্ত উপত্যকায় বিকিরণজনিত কুয়াশা সৃষ্টি হবার সম্ভাবনা খুব বেশি। বিমানবন্দর যদি শিল্পকেন্দ্রের অনুবাত অঞ্চলে অবস্থিত থাকে, তাহলে ধোঁয়া এবং অন্যান্য নোংরা পদার্থ দৃষ্টিগোচরতা কমিয়ে দেয়। জলবায়ু সংক্রান্ত জ্ঞানের আলোকে সর্বনিম্ন আবহাওয়ার প্রতিবন্ধকতা স্থান নির্বাচন করা সম্ভব। আবহাওয়ার প্রতিবন্ধকতা বা দুর্যোগ বলতে অতি অল্প দৃষ্টিগোচরতা, নিম্নস্তরের মেঘ, বায়ুর উত্তাল প্রবাহ, বায়ুপ্রবাহের দিক পরিবর্তন এবং বজ্রঝড়কে বোঝায়। স্থানীয় বায়ু প্রবাহের দিকের প্রাধান্যের উপর বিমান অবতরণ ক্ষেত্রের দিক নির্ভর করে। বায়ুপ্রবাহের গড় গতিবেগ এবং বায়ুপ্রবাহের দিককে সেজন্য গুরুত্বের সাথে গণ্য করা হয়। কোন কোন দিক থেকে প্রবাহিত বায়ুর বেগ এত হাল্কা হতে পারে যে বিমান অবতরণ ও উড্ডয়নের এর কোন প্রভাবই পরিলক্ষিত হয় না।
উড্ডয়নের উচ্চতামাপন
যদি কোন বিমান সমুদ্র সমতলে অবস্থিত বিমানবন্দরে দণ্ডায়মান থাকে তবে এর উচ্চতা হবে শূন্য। আদর্শ বায়ুমণ্ডলের বায়ুচাপ অপেক্ষা যদি বিমানবন্দরের বায়ুচাপ বেশি হয় (উদাহরণস্বরূপঃ ১০৩০ মিলিবার), তাহলে উচ্চতামাপন যন্ত্রে দেখা যাবে যে - বিমানটি সমুদ্র উপকূল থেকে ১৪০ মিটার (৪৫০ ফুট) নিচে অবস্থান করছে। আবার যদি বায়ুচাপ ১০০০ মিলিবার হয় তবে বিমানটি ১১০ মিটার (৩৬০ ফুট) উপরে অবস্থান করছে বলে নির্দেশ করবে। অতএব, এরূপ মারাত্মক বিভ্রান্তিপূর্ণ তথ্যকে অবশ্যই সংশোধন করতে হবে। উচ্চতামাপন যন্ত্র বা আল্টিমিটারের মাধ্যমে উচ্চতা সংশোধনের ব্যবস্থা রয়েছে। উপর্যুক্ত উদাহরণে উচ্চচাপের ক্ষেত্রে সংশোধন করতে হবে +৪৫০ ফুট এবং নিম্নচাপের ক্ষেত্রে -৩৬০ ফুট। উচ্চতামাপনে পার্থক্য দেখা দেয় যাত্রা স্থানে এবং গন্তব্য স্থানে। যদি সমুদ্র সমতলে অবস্থিত কোন বিমানবন্দরে বায়ুচাপ ১০৩০ মিলিবার হয় এবং সেখান থেকে বিমান যাত্রা করে ১০০০ মিলিবার বায়ুচাপযুক্ত সমুদ্র সমতলে অবস্থিত অন্য কোন বিমানবন্দরে অবতরণ করে তখনও উচ্চতামাপন যন্ত্রে ৮৫০ ফুট উচ্চতা নির্দেশ করবে যদি পথে উচ্চতা সংশোধন করা না হয়ে থাকে।
বিমানের উচ্চতামাপন যন্ত্রের সাহায্যে কেবল বিমানবন্দরের উচ্চতা নির্ণয় করা হয় - সমুদ্র সমতলে শূন্য এবং যদি বিমানবন্দর সমুদ্র সমতলের উপরে অবস্থান করে তবে ঐ উচ্চতা নির্দেশ করবে। পথিমধ্যে বিমানের উচ্চতা নির্ণয় করা সম্ভব নয়। বায়ুতাপের সাথে বায়ুচাপের পরিবর্তন হয় বলে বায়ুর ঘনত্বেও পরিবর্তন দেখা দেয়। ফলে ভূ-পৃষ্ঠের ঊর্ধ্বে উচ্চতামাপন যন্ত্রের সাহায্যে প্রকৃত উচ্চতা নির্ণয় করা যায় না।
দীর্ঘতম রানওয়ে
সাধারণ্যের ব্যবহারের দিক থেকে বিশ্বের সবচেয়ে বড় রানওয়ের তালিকায় স্থান করে নিয়েছে গণপ্রজাতন্ত্রী চীন। দেশটির তিব্বতে অবস্থিত ক্যামডো বাংদে এয়ারপোর্টটি দৈর্ঘ্যে । অন্যদিকে রাশিয়া'র ওলিয়ানোভস্ক ভোস্টোচনি এয়ারপোর্ট বিশ্বের সবচেয়ে প্রশস্ত রানওয়ের মর্যাদা পেয়েছে।  প্রস্থে এর স্থান প্রথম।
পরিচালনা
বিশ্বের অধিকাংশ দেশেই বিমানবন্দর পরিচালনার দায়িত্বে রয়েছে স্ব-স্ব দেশের স্থানীয়, আঞ্চলিক কিংবা জাতীয় সংস্থা। তারা বেসরকারী সংস্থাগুলোর কাছে বিমানবন্দর পরিচালনার লক্ষ্যে লীজ প্রদান করে। পরবর্তীতে বেসরকারী সংস্থাগুলোই বিমানবন্দরের দেখ-ভাল করে। যেমনঃ বিএএ লিমিটেড যুক্তরাজ্যের ৭টি বাণিজ্যিক বিমানবন্দর পরিচালনা করে থাকে। পাশাপাশি যুক্তরাজ্যের বাইরেও অনেক বিমানবন্দর পরিচালনার দায়িত্ব পালন করছে প্রতিষ্ঠানটি। জার্মানির ফ্রাঙ্কফুর্ট বিমানবন্দর পরিচালনার দায়িত্বে রয়েছে প্রায় বেসরকারী প্রতিষ্ঠান ফ্রাপোর্ট।
প্রায় সকল বিমানবন্দরেই আলোকোজ্জ্বল পরিবেশ সৃষ্টি করে থাকে। এরফলে রাত, বৃষ্টি কিংবা কুয়াশাচ্ছন্ন পরিবেশেও বিমানগুলো নিরাপদের ও সহজেই রানওয়ে ব্যবহার করতে পারে। রানওয়েতে সবুজ বাতির মাধ্যমে অবতরণের জন্য নির্দেশনামা প্রদান করে। লাল বাতি রানওয়ের শেষপ্রান্ত নির্দেশ করে। রানওয়ের উভয়প্রান্তের কিনারা নির্দেশনার লক্ষ্যে সাদা বাতির প্রয়োগ করতে দেখা যায়।
দৈনিক আমার বার্তা
দৈনিক আমার বার্তা বাংলাদেশের ঢাকা থেকে প্রকাশিত একটি জাতীয় দৈনিক সংবাদপত্র। ২০২০ সালের তথ্যমতে, এর প্রচার সংখ্যা ১ লক্ষ ৬০ হাজার।
বিমানবন্দর
বাংলাদেশ
thumb|250px|[[শাহজালাল আন্তর্জাতিক বিমানবন্দর, ঢাকা, বাংলাদেশের ভিআইপি টার্মিনালের বহিঃভাগ]] বাংলাদেশের অভ্যন্তরে এবং দেশের বাইরে যাতায়াত ও পণ্য পরিবহনের সুবিধার্থে বাংলাদেশে আকাশপথে যাতায়াতের ব্যবস্থা রয়েছে। ঢাকার কুর্মিটোলায় অবস্থিত শাহজালাল আন্তর্জাতিক বিমানবন্দর বাংলাদেশের প্রধান আন্তর্জাতিক বিমানবন্দর। চট্টগ্রাম এবং সিলেটে আরো দু'টি আন্তর্জাতিক বিমানবন্দর রয়েছে। বাংলাদেশের রাষ্ট্রীয় বিমান সংস্থা হলো বিমান বাংলাদেশ এয়ারলাইন্স। রাষ্ট্রপতি অধ্যাদেশ নং ১২৬ অনুসারে ১৯৭২ সালের ৪ জানুয়ারি বিমান বাংলাদেশ এয়ারলাইন্স গঠিত হয়। এদিন বাংলাদেশ বিমানবাহিনী থেকে একটি ডিসি-৩ বিমান নিয়ে জাতির বাহন হিসেবে বাংলাদেশ বিমান যাত্রা শুরু করে। বিশ্বের ১৮টি শহর ও বাংলাদেশের অভ্যন্তরে সংস্থাটি তাদের সেবা কার্যক্রম পরিচালনা করে যাচ্ছে।